Rein Põldme

Rein Põldme (sündinud 12. jaanuaril 1937 Rakveres) on Eesti sõudja, spordipedagoog ja ujumistreener. 

Lõpetas 1954. aastal Tallinna Kehakultuuritehnikumi ja 1958 Tartu Riikliku Ülikooli kehakultuuriteaduskonna. 

Sportlasena
Rein Põldme hakkas 1951. aastal harrastama ujumist ja 1954. aastal Ülo Tölpi juhendamisel sõudmist. Ta on tulnud kahel korral (1956–1957) kaheksapaadil Eesti meistriks. 
Spordipedagoogina
Töötanud 1958–1964 Tartus spordimetoodikuna ja Tartu Pedagoogilise Kooli harjutuskooli kehalise kasvatuse õpetajana ning hiljem üle 30 aasta Tartu 2. Eriinternaatkooli (õpilased nägemispuudega) kehalise kasvatuse õpetajana. 

Ta on juhendanud aastast 1965 nägemispuudega ujujaid, sh para-OM-i (1988–2000) ning para-MM-i ja para-EM-i (1977–99) medalivõitjaid. Õpilasi: Nadežda Maksimova, Tiiu Mallene-Sarv, Vilma Nugis, Marge Kõrkjas, Annika Raide, Paul Sepping, Ado Arukask, Mart Soomre, Virgo Kais. 

Olnud Eesti Paraolümpiakomitee ja Eesti Pimedate Spordiliidu juhatuse liige ning Lõuna-Eesti Pimedate Ühingu Tartu Emajõe Kooli osakonna esimees. 

Võtnud treenerina osa 1992 Barcelona, 1996 Atlanta ja 2000 Sydney paraolümpiamängudest. 
Tunnustus
1988 Eesti NSV teeneline treener
2012 Tartu Tähe kavaler
2014 Valgetähe V klassi teenetemärk
2017 Eesti Pimedate Spordiliidu auliigehttp://esbl.ee/biograafia/Rein_P%F5ldme
2020 Eesti Kultuurkapitali kehakultuuri ja spordi sihtkapitali aastapreemia

Viited

Kategooria:Eesti sõudjad
Kategooria:Eesti ujumistreenerid
Kategooria:Eesti spordipedagoogid
Kategooria:Valgetähe V klassi teenetemärgi kavalerid
Kategooria:Eesti kehalise kasvatuse õpetajad
Kategooria:Tartu Ülikooli kehakultuuriteaduskonna vilistlased
Kategooria:Eesti NSV teenelised treenerid
Kategooria:Sündinud 1937